runetrust/blame-folketinget-dk huggingface dataset:
Pernille Rosenkrantz-Theil (EL), 2003-12-18:
Regeringens smålighed viser sig ikke kun over for de arbejdsløse, de syge, pensionisterne og de uddannelsessøgende i Danmark, men også i dens vilje til at skære ned på og angribe alt, der afviger fra dens egne og Dansk Folkepartis snæversynede holdninger og værdier.
Jens Joel (S), 2019-05-03:
Så vi er langtfra i mål, og selv om der er nogle ting i den her periode – og det skal jeg vende tilbage til – som vi har fået trukket i den rigtige retning, så er det jo desværre også situationen, at den regering, vi har nu, har haft for få mål, og at nogle af de mål, vi har haft, har man skrottet.
Torben Hansen (S), 2006-11-15:
Havde man spurgt de centrale forhandlere eller ordførerne fra Socialdemokratiet, var der jo enighed om at tilføre området under mit ministerium 350 mio. kr. om året i 2007 og efterfølgende 400 mio. kr. til udvikling og brugerdrevet innovation og til at gavne udviklingen af store og mellemstore virksomheder og dansk erhvervsliv i øvrigt.
Jørgen Arbo-Bæhr (EL), 2005-12-15:
Det andet er: Ministeren sagde, at forslaget er godt, fordi vi har højkonjunktur nu, men jeg kunne godt tænke mig at spørge ministeren, om det er sådan, at ministeren har tænkt sig at ophæve 300-timers-kravet, når og hvis der kommer lavkonjunktur?
Per Clausen (EL), 2010-10-14:
Infrastrukturkommissionen anbefalede i sin tid, at investeringer skal ske der, hvor behovet er størst, og vi vil da gerne bidrage med et par lokale forslag til, hvordan 105 mio. kr. kan bruges til nytte til anlægsopgaver, der begge understøtter Klimakommissionens nylig udsendte rapport og løser reelle trafik- og transportudfordringer i det her lokalområde.
Martin Geertsen (V), 2021-01-27:
For det første kan man, som en af ministrene, som jeg ikke kan huske hvem var, for så vidt angår den konkrete bemærkning, sagde, diskutere det på det korte sigt, som handler om, om man i virkeligheden skulle strø det ud på noget af det produktionsapparat, der i givet fald var ledigt rundtomkring.
Else Theill Sørensen (KF), 2004-04-14:
Jeg hæftede mig alene ved prisen på rygestopmidlerne og må konstatere - og det mener jeg sådan set stadig væk, det er der ikke rokket et komma ved - at hvis man ønsker at holde op med at ryge, og det skal man ønske, for ellers giver man sig ikke i kast med sådan noget, så kan det umuligt for nogen som helst være økonomien, der er det afskrækkende.
Ole Stavad (S), 1999-11-12:
Så til hr. Jensby: Jeg var faktisk glad for, at hr. Jensby i den diskussion, som flere ordførere har været inde på med hensyn til tilbagevirkende kraft, sagde, at man jo kan føre mange diskussioner om, hvad det er, for der er jo i hvert fald vel ikke nogen uenighed, tror jeg, mellem hr. Jensby og mig om, at det er den fremtidige indkomst, vi snakker om, og derfor er der i princippet ikke anden tilbagevirkende kraft juridisk set end det, der er, hvis vi ændrer skatten af en indkomst i Danmark i forhold til fremtiden. Dermed være ikke sagt, at der ikke er nogen, der kan sidde med en oplevelse af, at man har disponeret i tillid til nogle regler, som man så bliver meget overrasket over ændrer sig, og derfor er jeg da også enig i, at når vi sidder i de situationer, så skal vi selvfølgelig være meget opmærksomme på, at vi tager ordentlige, rimelige hensyn, også selv om det ikke har noget med juridisk tilbagevirkende kraft at gøre.
Jesper Langballe (DF), 2003-04-24:
om, at hvis de tilsluttede sig, ville fyringsprisen aldrig overstige udgiften til olie eller naturgas, og den visdom havde borgmestrene jo fra naturgasselskaberne og Energistyrelsen. Allerede fra det første pilotprojekt vidste man imidlertid, at det regnestykke var fuldstændig ude i skoven, og at udgifterne sandsynligvis ville eksplodere, men Energistyrelsen tav og lod med, vil jeg sige, samvittighedsløs kynisme folk kaste sig ud i den rene ruin. Jeg synes, det mest afslørende for den ideologiske fanatisme, der bar projektet og begrundede fortielserne, er den forklaring, Energistyrelsen giver på, at man i 1993 ignorerede en klokkeklar advarsel om den umulige økonomi, som var fremsat af De Danske Elværkers Forening.
Jens Heimburger (KF), 2000-05-02:
Jeg glæder mig til en dag at fremsætte et meget vidtgående forslag og så tage en debat med hr. Keld Albrechtsen, for så tror jeg, at enhver højttaler må slukkes og enhver mangel på energi i dette samfund vil blive udfyldt, og det synes jeg er skønt.
Karin Nødgaard (DF), 2013-04-30:
Nu kan jeg så i modsætning til hr. Finn Sørensen sige, at nu har jeg prøvet at sidde med som socialordfører i 2 år – det blev jeg udpeget til efter valget i 2011 – og jeg kan helt klart fornemme, at der er sket en forandring i forhold til tidligere, hvor man jo faktisk havde temmelig mange midler at dele ud af, og hvor man oplevede, at mange var meget glade for det, de modtog.
Lennart Damsbo-Andersen (S), 2010-02-24:
Vi har i Arbejdsmarkedsudvalget i forbindelse med B 95, som man skal behandle i morgen, modtaget et brev fra HK Danmark, hvor de lister en række navngivne personer – nej, ikke navngivne – op og beskriver deres historie med hensyn til, hvor gamle de er, hvad de har arbejdet med, hvad deres sygdom omfatter, og hvad de står i i dag.
Else Theill Sørensen (KF), 2004-12-17:
Jeg vil nemlig ikke have, at kun hr. Søren Krarup skal tale om – eller rettere sagt lade, som om han taler om forslag til lov om indfødsrets meddelelse og i stedet benytte lejligheden til at tale om udlændingeproblemer og udlændingepolitik i al almindelighed i 3 minutter.
Torsten Schack Pedersen (V), 2014-11-25:
Altså, jeg ved godt, at det må være svært for en socialdemokrat, men er ministeren i stand til at give bare et eksempel på, at man har tænkt: Okay, hvis der er en konkurrencemæssig forskel her, kunne man prøve at lette skatten i stedet for bare at brede den ud til endnu flere?
Ole Sohn (SF), 2012-06-12:
Så man kan sige, at det ikke er noget, der sådan ligger konkret, at vi vil udvikle brugen af cloud computing her og nu, men det er jo klart et af de store potentialer, der ligger, og som selvfølgelig også skal undersøges og vil blive undersøgt i forbindelse med den strategiudvikling, vi har gang i.
Lars Barfoed (KF), 2010-04-21:
Det er jo også noget, som Rigspolitiet nu vil tage en mere målrettet dialog med kørelærerne om, sådan at vi i større omfang sikrer os, at når man har booket en elev til en køreprøve, bliver den faktisk også benyttet; for det er selvfølgelig med til at forlænge den samlede ventetid, dels at der er bookingtider, som ikke bliver udnyttet, dels at der er nogle, der bliver reserveret, men hvor folk så ikke møder op.
Morten Bødskov (S), 2020-12-22:
Derfor er det her en regering, som både har valgt en anden velfærdspolitik end den tidligere regering, som har valgt en anden politik over for de grupper på arbejdsmarkedet, som har slidt og slæbt længst, og som også har valgt en anden krisepolitik, og som grundlæggende tror på, at vi investerer os igennem en krise, således at vi kommer, om spørgeren vil, mere sammenhængende og stærkere ud af krisen.
Kim Christiansen (DF), 2007-03-23:
Men jeg har også givet nogle bud på, hvordan man så kunne fjerne den ulighed, samtidig med at man kunne spare staten for 60 mio. kr., og det kunne da være interessant at høre, om hr. Simon Emil Ammitzbøll så vil være med til den løsning, for så løser vi jo to problemer på en gang.
Karsten Hønge (SF), 2023-11-14:
Jeg vil nemlig starte med at slå en isøkse igennem en myte, som er meget sejlivet, især i Grønland, men også på Færøerne og vel i et eller andet omfang for så vidt også i Danmark, nemlig at Danmark skulle have interesser i Arktis, og at det skulle være sådan det underliggende motiv for rigsfællesskabet.
Mai Henriksen (KF), 2012-05-10:
Og det, der jo er så interessant, er, at det i den her udligningsdebat er blevet sådan, at hvis man bare får lavet den rette omfordeling, vil alt være godt i det såkaldte Udkantsdanmark, at så vil alt komme til at blomstre og alle økonomiske trængsler og alle økonomiske problemer være fuldstændig glemt.
Karina Lorentzen Dehnhardt (SF), 2024-01-11:
Den jødiske minoritet er offer for en uforholdsmæssig stor andel af de religiøst motiverede hadforbrydelser, som finder sted i Danmark, og de oplever antisemitismen som tiltagende, ligesom politiet også fortæller, at antallet af religiøst motiverede hadforbrydelser de seneste år har været stigende.
Eigil Andersen (SF), 2010-02-23:
Sådan skal det selvfølgelig gå, når det at forebygge dårligt arbejdsmiljø for den her regering i virkeligheden er en by i Rusland, som man siger. I hele den alvorlige situation, som jeg her har prøvet at ridse op, er det absolut ikke sagen at formindske antallet af sikkerhedsrepræsentanter og arbejdsledere, der arbejder på at forbedre arbejdsmiljøet.
Pernille Rosenkrantz-Theil (EL), 2003-12-19:
De danske erhvervsuddannelser er jo kendetegnet ved at have en sammenhæng, en vekslen mellem teori og praksis, mellem undervisning og praktik, og præcis derfor er de praktikpladser, vi diskuterer her i dag, så centrale for en god faglig uddannelse.
Mattias Tesfaye (S), 2021-10-12:
Jeg ser sådan på det, at det er vores samfund, der bevæger sig fremad, konstaterer, at der er nogle mennesker, der har behov for en særlig form for beskyttelse, skriver det ind i vores lovgivning, forhåbentlig med et flertal af Folketingets partier, og dermed ikke kun ønsker at straffe nogen og beskytte nogen, men også at fortælle os selv, hvem vi er, og hvad vores syn på – i det her konkrete tilfælde – handicap er.
Martin Lidegaard (RV), 2004-02-05:
Jeg vil gerne kvittere for, at vi er kommet i gang nu med at undersøge dem nærmere, men man kan undre sig, når man så kigger på de forskningsresultater, over, at vi ikke er gået mere i clinch med dem. Den anden gåde er, at Danmark aldrig nogen sinde - dér må jeg desværre korrekse ministeren - i hvert fald ifølge instituttets historieskrivning har prøvet denne sag i EU, heller ikke tilbage i starten af 1990'erne.
Pernille Frahm (SF), 1999-03-02:
Regeringen vil overveje at fremsætte lovforslag om ændringer af selskabslovgivningen, således at der indføres en bestemmelse om, at selskaber er forpligtet til at opstille etiske regler for deres bestyrelsesmedlemmers virke, herunder f.eks. begrænsninger i antallet af øvrige bestyrelsesposter et medlem kan have.
Flemming Møller Mortensen (S), 2024-04-02:
Det er så fint, at vi kigger tingene efter og finder ud af, at der er noget, der ikke fungerer efter hensigten, for det var rent faktisk hensigten, da vi lavede udligningsordningen, at de meget velpolstrede byapoteker skulle være med til at give et overskud og der skulle være en udligning til de apoteker ude i landdistrikterne, som havde vanskeligere ved det.
Michael Aastrup Jensen (V), 2006-02-01:
Jeg har en klar forventning om, at en styrket indsats vil føre til væsentlig færre overtrædelser, men samtidig vil jeg også gerne slå fast, at såfremt det øgede kontrolpres på transportørerne mod forventning ikke fører til, at andelen af overtrædelser falder væsentligt, er jeg helt enig med forslagsstillerne i, at vi må gribe til yderligere tiltag.
Peder Hvelplund (EL), 2023-06-01:
Vi har lige set, hvordan der er blevet indgået en meget stram kommuneaftale, som formentlig også får konsekvenser for retssikkerheden ude i kommunerne, så det hænger jo netop sammen med både anlægsloft, budgetloft og budgetlov, og derfor bliver vi nødt til at tage det med ind i den sammenhæng, når vi ser på hele spørgsmålet omkring en forvaltningsdomstol.
Claus Hjort Frederiksen (V), 2009-04-03:
Som jeg sagde under behandlingen af lovforslag nr. L 165, er der enighed mellem regeringen, Dansk Folkeparti og Liberal Alliance om at udvide muligheden for at få sygedagpenge i de tilfælde, hvor kommunen vurderer, at den pågældende ikke kan opnå beskæftigelse på det ordinære arbejdsmarked, men hvor det ikke er endeligt afklaret, om den sygemeldte kan klare et fleksjob eller er berettiget til førtidspension.
Aleqa Hammond (SIU), 2016-04-19:
Siumut mener, det er vigtigt med en fælles forståelse og fodslag i kongeriget Danmark på områder, som vedrører internationale forpligtelser, som Danmark har underskrevet på vegne af hele riget; en fælles forståelse og fælles løsning, der til enhver tid vil sikre og stadfæste den lovgivningsmæssige definition af de forpligtelser, vi begge to står med.
Kim Edberg Andersen (DD), 2024-10-24:
Det er også helt fair, og alene det, at en ordfører for Enhedslisten i hvert fald tænkte lidt over, om man kunne fjerne 20 mio. kr. i afgift til erhvervslivet, og så kom frem til, at når regeringen ikke har gidet at sætte det på finansloven, bliver man nok nødt til at finde det et andet sted, er da et skridt på vejen, kan man sige.
Thyra Frank (LA), 2016-12-07:
Derfor er jeg også glad for at kunne sige, at jeg har haft et møde med KL, og at vi har besluttet at nedsætte en arbejdsgruppe, som skal se på, om der er nogle unødige statslige regler, som vi kan få fjernet, og også, om kommunerne har nogle dokumentationskrav, der ikke er brug for, så vi kan få flere kolde hænder gjort til varme hænder.
Leif Lahn Jensen (S), 2018-02-06:
Det er sådan set blevet vendt lidt om, hvilket jo var intentionerne, sådan at i stedet for at man skal bevise, om man er syg nok, så skal det faktisk nu bevises, hvordan man kan komme videre, hvordan man kan blive hjulpet på en ordentlig måde, og hvordan den arbejdsevne, det menes man har, kan udvikles via et godt ressourceforløb.
Kristian Thulesen Dahl (DF), 2006-12-07:
Når Socialdemokratiet har det synspunkt, at skattestoppet – i en eller anden facon i hvert fald – skal bestå i næste valgperiode, er vel konklusionen på hele den debat, der har været i dag, at SF nu har accepteret, at de kan gå i en regering under socialdemokratisk ledelse, som beholder skattestoppet også i den kommende valgperiode.
Erling Bonnesen (V), 2019-12-04:
Det forstås jo ligesom derhen, at man vil være med til at hjælpe og give mulighed for netop at fastholde og sikre, at vi stadig væk har en fødevareproduktion, rigtig mange arbejdspladser, også i landdistrikterne, og en kæmpestor valutaindtjening.
Samira Nawa (RV), 2022-05-03:
Lovforslaget L 173, som vi behandler i dag, er endnu et lovforslag, der udspringer af den reformaftale, som vi i Radikale Venstre var med i sammen med Socialdemokratiet, SF, Dansk Folkeparti og Kristendemokraterne, og lovforslaget her indeholder flere elementer.
Mads Olsen (SF), 2025-04-22:
Så kommer hr. Nick Zimmermann, transportordfører for Dansk Folkeparti, herop og siger, da vi har stillet forslag om rent faktisk at gøre noget ved det: Nej, men vi skal jo ikke gøre noget, medmindre det er noget andet end en meget lille bagatel, som det her jo er.
Karin Liltorp (ALT), 2025-11-06:
Vi hylder alle de mange medborgere, der bryder mønstre og social arv på blot én generation, og som på trods af modstand og at blive talt ned til, udskammet og konstant gjort til syndebukke af reaktionære kræfter i Folketinget og den offentlige debat fortsat kæmper og bidrager hver eneste dag; det er godt at se.
Christian Langballe (DF), 2016-11-23:
Her vil jeg så spørge, om det ikke er rimeligt, når man tænker på, at vi prøver at gøre alt, hvad vi kan, for at opbygge de her lande, at vi så ikke samtidig dræner de her lande for tankekraft og for de så at sige funktioner, som de her mennesker bliver uddannet til, altså som læger, professorer og alt mulig andet.
Peter Christensen (V), 2012-12-05:
Og så er mit spørgsmål til finansministeren: Hvad forventer man så at skulle hente på en kontanthjælpsreform, for det sidste element, der ellers er tilbage, er integrationen, og at forestille sig, at finansministeren kan få SF til at være med til at hente et stort bidrag fra integrationsområdet tror finansministeren jo ikke engang selv på.
Per Ørum Jørgensen (KF), 2006-05-11:
Gennem massiv uddannelse, forskning og innovation er målet at skabe fremgang for alle, og udgangspunktet er at sikre, at alle får de bedst mulige forudsætninger for at udfolde deres evner, for at skabe en perspektivrig tilværelse og for at bidrage til væksten i det danske samfund, hvilket er en forudsætning for, at vi kan fastholde det velfærdssamfund, vi alle ønsker at værne om.
Kristian Jensen (V), 2007-09-11:
Hr. Frank Aaen gentog flere gange fejlagtigt, at der skulle være et løft i overførselsindkomsterne på 0,5 pct. Bare for god ordens skyld vil jeg sige, at det er et løft på 0,6 pct., og det kan man læse, hvis man går ned under den tabel, som jeg er ret sikker på at hr. Frank Aaen kigger på, nemlig tabellen på side 9 i lovforslaget, og læser i højre spalte i stedet for at tage det, der står der, hvor man ser på det i forhold til disponibel indkomst, et løft på 0,5 pct. Så det er altså et løft på 0,6 pct., bare for at få det på plads.
Dennis Flydtkjær (DF), 2018-01-23:
Det var en aftale, som indeholder flere forskellige elementer – noget om lettere adgang til kapital for iværksættere, tiltag på turismeområdet, en sænkelse af elvarmeafgiften, en række initiativer for at nedbringe grænsehandelen og også noget omkring saneringen af afgifter.
Dan Jørgensen (S), 2021-11-24:
Det drejer sig om PSO-aftalen af 17. november 2016, om Energiaftalen af 29. juni 2018, om Klimaaftalen for energi og industri m.v. fra 2020 samt den opfølgende aftale om overgangsordning for tarifudligningsordningen fra december 2020.
Pernille Falcon (EL), 2002-04-25:
Regeringens finanslov og stramningerne over for kommunerne har allerede betydet, at den forventede fremgang i det almene nybyggeri er gået i stå, og hvis det også lykkes regeringen at komme igennem med planerne om at sælge de almene boliger som ejerboliger og andelsboliger, vil boligproblemet og den sociale skævvridning yderligere forstærkes.
Keld Albrechtsen (EL), 2003-04-24:
Det tager jeg som udtryk for - men det er jo så afgørende, om ministeren vil bekræfte det - at når man laver en sådan undersøgelse for at finde ud af, om der er værker, der stadig væk står med et problem, som de er berettiget til at få en løsning på, for at vi kan leve op til de løfter, som et flertal i Folketinget i skiftende perioder konstant har givet, så vil man selvfølgelig også være indstillet på fra regeringens side at gå ind og se velvilligt på, at der så bliver en løsning for de værker.
Brian Mikkelsen (KF), 2009-11-12:
For at skubbe til bl.a. Københavns Kommune og for ligesom at sige, at vi nu for alvor skal tage fat – også i forhold til den metafor, som fru Lone Dybkjær fik nævnt, da jeg kom ind, om, hvad energi og bander har tilfælles, hvilket jeg lyttede til med stor interesse – er det jo helt korrekt, at det, der skal til nu, er en intensivering af den forebyggende del.
Lars Løkke Rasmussen (M), 2024-02-06:
Men den europæiske dimension af det her er vigtig, for uanset at jeg ikke anerkender billedet af, at der er en vigende støtte, så er det åbenlyst, at der er brug for at sende et stærkt signal ikke bare til Kyiv, men i særlig grad jo også til Kreml, om, at vi står ubrydeligt sammen med Ukraine i den frihedskamp, de kæmper.
Thomas Adelskov (S), 2005-06-09:
Hvis hr. Jens Vibjerg mener, at man på de fem kvarter har kunnet teste, om Socialdemokratiet var villig til at indgå forlig og lave aftaler på det her område, vil jeg sige, at jeg godt nok synes, man har brugt meget lidt tid og meget lidt tid i særdeleshed på at lytte til de mange gode råd, som vi havde med over.
Karen J. Klint (S), 2005-05-03:
Også tak for en meget vid debat og en debat, der var væsentlig forskellig fra sidst, vi havde beslutningsforslaget til drøftelse – en debat, der i dag handler om universiteternes selvbestemmelsesret, men også en debat, hvor der bliver indhøstet gode råd til, hvad det egentlig er, der er brug for set med politikerøjne.
Søren Egge Rasmussen (EL), 2017-05-10:
Det er jo korrekt, at hvis man importerer biomasse fra amerikanske skove, hvor man bruger træer, der måske har været 50 eller 60 år om at vokse op, og vi så brænder det af på en dag, så tager det nok måske 40, 50 eller 60 år, før den balance i CO2-regnskabet er opnået igen.
Martin Lidegaard (RV), 2016-03-29:
Tak til Dansk Folkeparti for at rejse den her vigtige statusdebat, kan man sige, her godt et år før Danmark ryger ud af Europol-samarbejdet, ryger ud af samarbejdet omkring terrorbekæmpelse, og ryger ud af det retlige samarbejde, medmindre Dansk Folkeparti, Enhedslisten og Liberal Alliance indfrier løftet til danskerne og sørger for, at Danmark kan forblive medlem af Europol på en eller anden måde.
Keld Albrechtsen (EL), 2002-05-14:
Under alle omstændigheder vil det oftest være utilfredsstillende nødløsninger, man kan etablere, og som i hvert fald vil bero på, at der vil være en meget stærk opbakning hos f.eks. den pågældende kioskejer til at fungere. Det vil dog ofte være urealistisk at forestille sig, for det ville jo forudsætte, at den pågældende kioskejer frivilligt skulle bruge en masse ekstra arbejdstid på det uden rigtig at få noget for det.
Søren Søndergaard (EL), 2015-12-09:
Men det er klart, at hvis man op igennem hele deres liv, i hvert fald hele livet for dem, vi snakker om her, behandler dem forskelligt, fordi man ved, at på et eller andet tidspunkt skal de ud for en eller anden test, og de derfor aldrig nogen sinde bliver opfattet som helt lige så danske som dem, de går sammen med, så er det her et naturligt forslag – altså, hvis man har den opfattelse og er for den ulighed.
Bertel Haarder (V), 2002-04-17:
Det er det første. Den næste er den del af UNHCR's kommentarer, som vedrører noget, som jeg har stor forståelse for, nemlig at UNHCR gerne på alle punkter vil bevare Danmark som en rollemodel, som de kan henvise til over for de utallige andre lande, som ikke gør det samme, som Danmark hidtil har gjort. Til denne kategori vil jeg sige, at det er et politisk valg i Danmark, om man vil være superduks eller kun duks.
Martin Lidegaard (RV), 2014-10-24:
De vender blikket mod os, ikke fordi deres håb er, at vi vil åbne for et medlemskab – det er ikke på tale endnu, og det er jeg sådan set enig med hr. Kenneth Kristensen Berth i – men fordi deres håb er, at bare det at åbne den her associeringsaftale er en reformdriver, der gør det muligt for politikerne i de her lande at tage nogle fair beslutninger, der gør, at deres samfund bliver bedre samfund at leve i.
Christian H. Hansen (UFG), 2010-06-01:
Når det handler om mariehønens mulighed for fri bevægelighed, kan vi godt blive enige om dyrevelfærd, og når det handler om 13 forskellige arter af vandrende pinde, kan vi også blive enige om god dyrevelfærd her i Folketinget, men når det handler om produktionsdyr, skal jeg anerkende, at regeringen er kommet med et forslag, der går et meget, meget lille skridt i den rigtige retning.
Knud Enggaard (V), 2001-04-05:
Det samarbejde, vi her har set, mellem Undervisningsministeriet og Erhvervsministeriets tror vi er et vigtigt signal om, at de to sektorer i fællesskab kan tilføre nye muligheder for uddannelserne og ikke mindst tilføre en bedre kvalitet og give erhvervslivet interesse for at være en del af vores uddannelsessystem til gensidig fornøjelse og glæde for begge parter.
Lissa Mathiasen (S), 2000-03-01:
: Nu forsøgte jeg i første omgang at svare, synes jeg, både pænt og ordentligt, men også sagligt, og derfor kan det ærgre mig, kan jeg så ikke lade være med at sige nu, at vi så alligevel skal ud i den her usaglige, useriøse form for debat, som typisk er med til at forplumre tingene.
Steffen Larsen (LA), 2025-04-01:
Det ligger også i forlængelse af et spørgsmål, som jeg har stillet af flere omgange til justitsministeren i diverse samråd, og det er netop: Hvorfor er det, at vi ikke benytter nogle af de ressourcer, som er allokeret under bandepakkerne, til netop at gå efter de her kriminelle familieklaner?
Claus Larsen-Jensen (S), 2000-08-24:
Det, der er det geniale i eurokonstruktionen, er, at vi eliminerer det problem, sådan at vi, der for 92 pct.s vedkommende lever af at handle med hinanden i Europa, skaber en stabilitet omkring vores økonomi, så vi kan skabe økonomisk vækst og øge beskæftigelsen, så folk kan tjene nogle penge, betale noget skat og finansiere velfærdssamfundet.